Document ID: /roh_data/filtered/fineweb-2-filterrobots_roh.jsonl.gz/11586

La Cumissiun federala per vaccinaziuns recumonda probabel da far l’atun ina segunda vaccinaziun da rinfrestgament cunter il coronavirus. Quai ha ditg il schef da la cumissiun, Christoph Berger en la Tagesschau da SRF. «Il scenari pussaivel per l'atun è ina recumandaziun per persunas sur 65 onns u cun malsognas cronicas.»
Actualmain lavuria la cumissiun vid ina recumandaziun. Quella duaja lura vegnir communitgada l’entschatta da la stad. Las autoritads da l’Austria e da la Germania recumondan gia uss da far la segunda vaccinaziun da rinfrestgament a persunas pli veglias u a persunas che tutgan a gruppas da risico.